Diari Oficial de la Generalitat Valenciana


Sumari del DOGV 9885, del 04-07-2024 (2024/6473)

RESOLUCIÓ de 28 de juny de 2024, de la Vicepresidència Primera i Conselleria de Cultura i Esport, per la qual es convoca, per a l'exercici 2024, el Premi de les Lletres de la Generalitat.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9885

Data del DOGV
:   04-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6473


Data del document
:   28-06-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

RESOLUCIÓ de 28 de juny de 2024, de la Vicepresidència Primera i Conselleria de Cultura i Esport, per la qual es convoca, per a l'exercici 2024, el Premi de les Lletres de la Generalitat. [2024/6473]  
En compliment del que es disposa en el Decret 247/1991, de 23 de desembre, del Consell (DOGV 1695, 02.01.1992), que va modificar el Decret 32/1986, de 10 de març, pel qual es va crear el Premi de les Lletres de la Generalitat, amb la finalitat de distingir i recompensar els autors i les autores valencians que hagen dedicat les seues obres, preferentment, a la creació literària i a la difusió de la cultura.  
El Decret 107/2012, de 29 de juny (DOGV 6808, 02.07.2012), va modificar el Decret 32/1986, que va suprimir les bases quarta i octava del seu annex i va accentuar el caràcter honorífic del premi, de manera que el va desvincular de qualsevol remuneració.  
En virtut de l'autorització reconeguda en la disposició final primera del Decret 247/1991, i fent ús de les facultats que em conferix l'article 28 de la Llei 5/1983, de 30 de desembre, del Consell, resolc:  
  
Primer. Objecte i finalitat  
Convocar per a l'exercici 2024 la concessió del Premi de les Lletres de la Generalitat, d'acord amb les bases reguladores aprovades pel Decret 32/1986 (DOGV 366, 21.04.1986), i modificada pel Decret 247 (DOGV 1695, 02.01.1992), per a la concessió del Premi de les Lletres de la Generalitat.  
  
Segon. Protecció de dades  
La Vicepresidència Primera i Conselleria de Cultura és responsable del tractament de les dades personals que s'arrepleguen a conseqüència de la present convocatòria, i les tractarà per a la gestió i desenvolupament del present premi.  
Les persones interessades poden exercir els seus drets d'accés, rectificació, oposició, supressió, limitació del tractament i no ser objecte d'una decisió basada únicament en el tractament automatitzat, accedint al següent enllaç:  
http://www.gva.es/proc19970  
  
Tercer. Termini i recursos  
Esta resolució tindrà efecte a partir de l'endemà de la publicació en el Diari Oficial de la Generalitat Valenciana.  
  
De conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar recurs potestatiu de reposició o bé es podrà plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs potestatiu de reposició haurà d'interposar-se davant la Vicepresidència Primera i Conselleria de Cultura i Esport, en el termini d'un mes, a comptar de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant els jutjats contenciosos administratius de la Comunitat Valenciana, en el termini de dos mesos a comptar l'endemà de la publicació de la present resolució en el Diari Oficial de la Generalitat Valenciana.  
  
  
València, 28 de juny de 2024.- El director general de Cultura (p. d. B.88.42.6686, DOGV 9328): Sergio Arlandis López.